Is-Segretarju Parlamentari għad-Drittijiet ta’ Persuni b’ Diżabilità u Anzjanità Attiva Dr Justyne Caruana fetħet sensiela ta’ laqgħat pubbliċi ta’ konsultazzjoni dwar l- istandards għad-djar residenzjali għall-Anzjani fosthom f’Għawdex. L-ewwel laqgħa saret fir-Residenza Zammit Clapp fejn kien hemm preżenti numru ta’ residenti fosthom ukoll rappreżentanti tal-kumitati rapprezentatattivi tal-istess dar. Is-Segretarju Parlamentari qalet li minkejja li kien ilna snin nisimgħu fuq il-ħtiega ta’ Standards Nazzjonali għad-djar tal-anzjani dan qatt ma sar. B’mod differenti, dan il-Gvern qalet li jemmen mhux biss għandna nżidu s-servizz għall-anzjani imma wkoll li jkollna servizzi għall-anzjani ta’ kwalità. L- istandards minimi nazzjonali għall-kura tal-anzjani fid-djar residenzjali huma bbażati fuq diversi prinċipji fosthom li l-persuna tkun fic-ċentru tal-kura, tiġi rrispettata d-dinjità, privatezza, benessere fiżiku u psikoloġiku, is-sodisfazzjon tal-aspirazzjonjiet u potenzjal tal-persuna, l-awtonomija/ empowerment , l-ugwaljanza, id-dritt li tilmenta u dritt għal rimedju legali. Is-Segretarju Parlamentari rringrazzjat lil Dr Miriam Azzopardi mid- Directorate for Health Standards , lill-Fondazzjoni Xjuħija Malta u lil dawk kollha li fl-aħħar xhur taw il-kontribut tagħhom fil-proċess ta’ konsultazzjoni.